1 Konings 5:3
3 “U weet goed dat my pa, Dawid, nie ’n huis vir die naam van Jehovah sy God kon bou nie, omdat daar van alle kante teen hom oorlog gevoer is totdat Jehovah hom die oorwinning oor sy vyande gegee het.*+
1 Konings 8:17-19
17 En dit was my pa, Dawid, se hartsbegeerte om ’n huis vir die naam van Jehovah, die God van Israel, te bou.+ 18 Maar Jehovah het vir my pa, Dawid, gesê: ‘Dit is jou hartsbegeerte om ’n huis vir my naam te bou, en dit is goed dat jy dit wil doen. 19 Maar jy sal nie die huis bou nie. Jou seun wat vir jou gebore sal word, is die een wat die huis vir my naam sal bou.’+
1 Kronieke 17:4-6
4 “Gaan sê vir my kneg Dawid: ‘Dít is wat Jehovah sê: “Jy sal nie die een wees wat vir my ’n huis bou om in te woon nie.+ 5 Van die dag af dat ek Israel uit Egipte gebring het tot vandag toe, het ek nie in ’n huis gewoon nie, maar ek het van die een tent na die ander getrek, en van die een tabernakel na die ander.*+ 6 Het ek in al die tyd dat ek saam met al die Israeliete rondgetrek het, ooit vir enige van die rigters van Israel wat ek as ’n herder oor my volk aangestel het, gevra: ‘Hoekom het julle nie vir my ’n huis van sederhout gebou nie?’”’
1 Kronieke 22:7, 8
7 Dawid het vir sy seun Salomo gesê: “Dit was my hartsbegeerte om ’n huis vir die naam van Jehovah my God te bou.+ 8 Maar Jehovah het vir my gesê: ‘Jy het baie mense doodgemaak, en jy het groot oorloë gevoer. Jy sal nie ’n huis vir my naam bou nie,+ want jy het baie mense voor my op die aarde doodgemaak.